

Rīgas bērnu un jauniešu centrs "Praktiskās estētikas skola"

Andreja Saharova iela 35, Rīga, LV-1082, tālrunis 67333553, 67333073, e‑pasts: estets@riga.lv

NOLIKUMS

Rīgā

|  |  |  |
| --- | --- | --- |
| 28.03.2025. |  | Nr. BJCPES-25-4-nos |

|  |
| --- |
| RBJC "Praktiskās estētikas skola" pasākuma ģimenēm ar bērniem - "Lielās dienas JAMPADRACIS" nolikums. |

1. **Vispārīgie jautājumi**
2. Šis nolikums nosaka kārtību, kādā norisinās Pasākums ģimenēm ar bērniem - "Lielās dienas JAMPADRACIS" (turpmāk – Pasākums*).*
3. Pasākuma mērķi ir:
   1. Veicināt Rīgas bērnu un jauniešu centra “Praktiskās estētikas skola” atpazīstamību un iesaistīt sabiedrību skolas (arī filiālbibliotēkas “Pūce” un Latvijas leļlu animācijas) piedāvātajās iespējās.
   2. Rosināt sociālo mijiedarbību, radot iespēju ģimenēm iepazīties un mijiedarboties ar citām ģimenēm, veicinot sociālo saikņu veidošanu un kopienas garu.
   3. Sekmēt kultūras un tradīciju saglabāšanu, popularizējot Lieldienu tradīcijas un kultūru, izmantojot tematiskās aktivitātes un pasākumus, kas saistīti ar svētku svinēšanu.
   4. Veicināt ģimeņu saliedēšanu, sekmējot kopā būšanas un sadarbības iespējas, piedāvājot radošas un izklaidējošas aktivitātes, kas ļauj ģimenēm pavadīt laiku kopā.
4. Pasākuma uzdevumi ir
   1. Veicināt komunikāciju un sadarbību starp ģimenēm.
   2. Iedrošināt bērnus izpausties radoši un piedalīties aktivitātēs.
   3. Nodrošināt drošu un patīkamu vidi pasākuma laikā.
   4. Sniegt iespēju bērniem un vecākiem mācīties jaunas prasmes un apgūt zināšanas, piemēram, par animāciju un grāmatām.
   5. Radīt kopīgas atmiņas un pieredzi, kas stiprina ģimenes saites un veicina kopā būšanu.
5. Pasākumu rīko Rīgas bērnu un jauniešu centrs “Praktiskās estētikas skola” nosaukums (turpmāk – Iestāde) sadarbībā ar Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvaldi (turpmāk kopā – Organizatori).
6. Iestāde ir atbildīga par dalībnieku drošību saskaņā ar Ministru kabineta noteikumu prasībām, kādas jānodrošina izglītības iestādēs un to organizētajos pasākumos. Ārkārtas situācijas gadījumos rīkojas atbilstoši Departamenta noteiktajai kārtībai.
7. Atbildīgā persona par Pasākuma norisi Rīgas bērnu un jauniešu centra “Praktiskās estētikas skola” Brīvā laika istabas “Ir ko darīt” skolotāja Dace Motte, [dmotte@edu.riga.lv](mailto:dmotte@edu.riga.lv), tālrunis 29435122.

### Pasākuma norises vieta un laiks

1. Pasākums notiek 2025.gada 16.aprīlī.
2. Pasākums notiek Rīgas bērnu un jauniešu centrā “Praktiskās estētikas skola” un tā sākums ir plkst. 18.00
3. Konkursa nolikums un informācija par Konkursu tiek publicēta Rīgas Interešu izglītības metodiskā centra tīmekļvietnē [www.intereses.lv](http://www.intereses.lv) un Iestādes tīmekļvietnē www.estets.lv.

### Pasākuma dalībnieki, pieteikumu iesniegšana un dalības nosacījumi

1. Pasākumā piedalās dažādu interešu izglītības iestāžu pulciņu audzēkņi un viņu ģimenes no Rīgas (turpmāk – Dalībnieki).
2. Pieteikumu dalībai Pasākumā līdz 2025. gada 11. aprīlim iesniedz
   1. elektroniski, nosūtot Iestādes Brīvā laika istabas “Ir ko darīt” skolotājai Dacei Mottei, uz e-pastu [dmotte@edu.riga.lv](mailto:dmotte@edu.riga.lv)
   2. vai personīgi Iestādes Brīvā laika istabas “Ir ko darīt” skolotājai Dacei Mottei.
3. Dalībai Pasākumā var pieteikt arī pa tālruni 29435122.
4. Pasākuma dalības nosacījumi:
   1. Pasākums ģimenēm ar bērniem - "Lielās dienas JAMPADRACIS" ir iecerēts kā izklaidējoša un saturīga brīvā laika pavadīšana kopā. Tiks izveidotas dažādas stacijas, kur katrā no tām apmeklētājiem būs iespēja piedalīties radošos uzdevumos un spēlēs.
   2. Pasākuma atklāšanā katrai ģimenei tiks izdalīta zaķu soma ar uzdevumiem katrai stacijai, skolas karte ar nepieciešamajām norādēm, kā arī precīzs laika un secības grafiks.
   3. Katrai stacijai atvēlētais laiks - 15 min. Uz stacijām dodas kopā pa divām vai trim ģimenēm atkarībā no Dalībnieku skaita.
      1. Stacijā “Animācijas studija” kopā ar profesionālu animācijas filmu režisori Daci Rīdūzi no filmu studijas “Animācijas brigāde” katra ģimene veidos fragmentu (kustinot lelles pa kadriem) no filmas par Lieldienu tēmu.
      2. Stacijā “Mini kinoteātris” tiks organizēta animācijas filmas “Zaķu lielā diena” skatīšanās improvizētā mini kinoteātrī, kas ierīkots vienā no skolas telpām.
      3. Stacijā “Grāmatu pasaulē” tiks ierīkota Rīgas Centrālās bibliotēkas filiālbibliotēkā “Pūce”, kas atrodas skolas 3.korpusā, ģimenes kopā ar bibliotekārēm risinās krustvārdu mīklas, kuru atminējumus varēs atrast dažādās bērnu grāmatiņās un bibliotēkā izvietotajās norādēs.
      4. Stacijā “Foto mirklis” tiks ierīkots Lieldienu tematikai atbilstošs foto stūrītis, kur katra ģimene varēs uzņemt jautras un neaizmirstamas fotogrāfijas. Šajā stūrī būs pieejamas dažādas Lieldienu dekorācijas, piemēram, krāsainas olas, zaķu figūras un pavasara ziedi. Ģimenes varēs izvēlēties no vairākām fonu opcijām, lai radītu unikālus un radošus attēlus. Papildus tam tiks nodrošināti arī dažādi aksesuāri, piemēram, Lieldienu cepures, ausis un krāsaini krēsli, lai katrs varētu izpaust savu radošumu.
      5. Stacijā “Krāšņās olas” notiks olu krāsošana un dekorēšana kopā ar Iestādes pedagogu.
      6. Stacijā “Kustību prieks”, Iestādes Mazajā sporta zālē, ģimenes piedalīsies jautrās stafetēs un olu ripināšanas mini turnīrā.
      7. Stacijā “Grafikas māksla” kopā ar grafikas pulciņa skolotāju tiks radīts neliels mākslas darbs izmantojot grafikas presi.
   4. Noslēgumā - kopīgi uzņemtās jaunās filmas “Lielās dienas JAMPADRACIS” skatīšanās, Iestādes pulciņu priekšnesums un saldumu balvu dalīšana katrai ģimenei.

### Vērtēšanas noteikumi

1. Pasākuma Dalībnieki saņem saldumu balvas par dalību.
   * + 1. **Dalībnieka personas datu aizsardzība attiecībā uz personas datu apstrādi**
2. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e.punkts.
3. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
4. Nolikumā noteikto mērķu sasniegšanai un Pasākuma publicitātes nodrošināšanai, tiks veikta Dalībnieku/iesniegto darbu fotografēšana un video ierakstīšana, un pasākuma laikā iegūtās fotogrāfijas un veiktie videoieraksti var tikt izvietoti Iestādes un Rīgas valstspilsētas pašvaldības sociālā tīkla Facebook kontā, tīmekļvietnēs iksd.riga.lv, intereses.lv un estets.lv un Rīgas valstspilsētas pašvaldības uzņemtie attēli ir pieejami

https://www.flickr.com/photos/103426396@N05/albums/with/72177720312212706.

1. Organizatori neuzņemas atbildību par trešo personu foto un/vai video uzņemšanu un to izmantošanu.
2. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Iestādes – pasākuma organizatora e-pasta adresi estets@riga.lv, norādot Dalībnieka identificējošu informāciju (piemēram, fotografēšanas laiku un izskatu raksturojošu informāciju).
3. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pirms pieteikuma dalībai Pasākumā iesniegšanas pieteicējs nodrošina Piekrišanas sagatavošanu (1. pielikums).
4. Dalībnieks/Dalībnieka likumiskais pārstāvis atbild par precīzu Dalībnieka datu iesniegšanu Iestādei – pasākuma organizatoram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Direktors | G. Pētersons |

Motte 29435122

## 1.pielikums

## Rīgas bērnu un jauniešu centra

## “Praktiskās estētikas skola”

## 28.03.2025. nolikumam

## Nr.BJCPES-25-4-nos

## Pasākums ģimenēm ar bērniem –

## "Lielās dienas JAMPADRACIS"

**Likumiskā pārstāvja piekrišana nepilngadīga bērna personas datu publiskošanai**

**saistībā ar piedalīšanos**

**Pasākumā ģimenēm ar bērniem – "Lielās dienas JAMPADRACIS"**

|  |  |  |  |
| --- | --- | --- | --- |
| Es, |  | piekrītu mana bērna | |
|  | (vārds, uzvārds) |  | |
|  |  |  | |
|  | (vārds, uzvārds) |  | |
| personas datu publiskošanai - fotogrāfiju un video izvietošanai sociālo tīklu kontos  Rīgas bērnu un jauniešu centra “Praktiskās estētikas skola” tīmekļvietnē estets.lv un Facebook kontā.    Esmu informēts, ka varu atsaukt savu piekrišanu personas datu publiskošanai, rakstot uz Rīgas Bērnu un jauniešu centra “Praktiskās estētikas skola” Pasākuma organizatora e-pastu [dmotte@edu.riga.lv](mailto:dmotte@edu.riga.lv). Iestāde nodrošina attiecīgās personas datu dzēšanu vai aizklāšanu. | | |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |
| --- | --- |
| Direktors | G. Pētersons |

Motte 29435122

## 2. pielikums

## Rīgas bērnu un jauniešu centra

## “Praktiskās estētikas skola”

## 28.03.2025. nolikumam

## Nr.BJCPES-25-4-nos

## Pasākums ģimenēm ar bērniem –

## "Lielās dienas JAMPADRACIS"

**Pieteikums**

**dalībai Pasākums ģimenēm ar bērniem – "Lielās dienas JAMPADRACIS"**

## Rīgas bērnu un jauniešu centrā “Praktiskās estētikas skola”

2025. gada 16. aprīlī no plkst.18.00

**1.**

|  |  |  |
| --- | --- | --- |
| N.p.k | Dalībnieka vārds, uzvārds | Vecums |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

2. Likumiskā pārstāvja tālruņa nr: \_\_\_\_\_\_\_\_\_\_\_

|  |  |  |  |
| --- | --- | --- | --- |
|  |  |  |  |

|  |  |
| --- | --- |
| Rīgas bērnu un jauniešu centra "Praktiskās estētikas skola" vadītājs/direktors (izglītības jomā) | G.Pētersons |

|  |
| --- |
| Motte 29435122 |